Előterjesztés a Képviselő-testület

2013. szeptember 16-i ülésének 3. napirendi pontjához

**Tisztelt Képviselő-testület!**

A 2014. év első félévi költségvetésének végrehajtásáról az alábbiakban számolok be.

**I. Önkormányzat**

Piliscsév Község Önkormányzatának 2014. évi költségvetési mérlegét az ***I***.***1. számú melléklet*** tartalmazza. A bevételek ennél részletesebb bemutatására az ***I.2. számú*, a** kiadások bemutatására pedig az ***I.3-4. számú mellékletek*** szolgálnak.

# Bevételek

A 2014. évi költségvetés végrehajtása során, féléves szinten, tárgyévi bevételeink a módosított előirányzathoz viszonyítva 66 %-ban teljesültek.

Az önkormányzat 11.063 eFt *intézményi működési bevételre* tett szert az első félévben, melynek legnagyobb része a Tisztítómű bérleti díjából (6.100 eFt) valamint az intézményi étkezésre beszedett díjakból (2.554 eFt) származik.

Az önkormányzat *sajátos működési bevételei* féléves szinten a módosított előirányzathoz viszonyítva 61 %-ban teljesültek, az alábbiak szerint:

 Ft

|  |  |  |  |  |
| --- | --- | --- | --- | --- |
| **Adónem** | **Eredeti ei.** | **Módosított ei.** | **Teljesítés** | **%** |
| Magánszemélyek kommunális adója | 4 500 000 | 4 500 000 | 3 051 837 | 68 |
| Állandó jelleggel végzett iparűzési tevékenység után fizetett helyi adó | 50 000 000 | 50 000 000 | 30 122 589 | 60 |
| Belföldi gépjárművek adójának a helyi önkormányzatot megillető része | 6 500 0000 | 6 500 000 | 4 132 231 | 64 |
| Talajterhelési díj | 500 000 | 500 000 | 63 940 | 13 |
| Késedelmi és önellenőrzési pótlék | 0 | 0 | 225 257 |   |
| Önkormányzatokat megillető szabálysértési és helyszíni bírság | 200 000 | 200 000 | 96 201 | 48 |
| Egyéb bírság | 350 000 | 350 000 | 0 | 0 |
| ***Önkormányzat sajátos működési bevételei*** | ***62 050 000*** | ***62 050 000*** | ***37 692 055*** | **61** |

Az iparűzési adóból, a magánszemélyek kommunális adójából, valamint a gépjárműadóból származó bevétel is meghaladta a tervezett féléves szintet. Ez köszönhető többek között a sikeres gépjármű adó behajtásnak, annak, hogy a kommunális adó teljes évi díját sokan már az első félévben befizetik, valamint hogy az iparűzési adó fizetési kötelezettség nem egyenlő arányban oszlik meg a két félévben.

Az önkormányzat *költségvetési támogatása* féléves szinten a módosított előirányzathoz viszonyítva összességében 55 %-ban teljesült, mintegy 71.075 eFt-ot jelent.

**Az állami támogatás eredeti előirányzata az alábbi tételek miatt nőtt:**

- bérkompenzáció: 767 eFt

- egyes jövedelempótló támogatások

 (rendszeres szoc. ell.;foglalk. helyett. tám.; lakásfennt. tám.): 5.879 eFt

- érdekeltség növelő támogatás (Műv.Ház): 94 eFt

- érdekeltség növelő támogatás (Könyvtár): 69 eFt

**Összesen: 6.809 eFt**

A *működési célú átvett pénzeszközök* eredetielőirányzata (3.200 eFt) szintén emelkedett, a közfoglalkoztatásra igényelt 14.544 eFt-tal, valamint az „Egészségnap” pályázati elszámolásából kapott részösszeggel (635 eFt). A működési célú pénzeszköz átvétel féléves szinten, 16.966 eFt bevételt jelent önkormányzatunk számára.

A Lövész Sportegyesületnek pályázat előfinanszírozásához *kölcsön adott* 3.312 eFt-ból június 30-ig 312 eFt-ot kaptunk meg. A fennmaradó összeg előre láthatólag az ősz folyamán érkezik meg az önkormányzat számlájára.

*Felhalmozási bevételünk* (1.033 eFt)az eladott földterület vételárából származik.

*Felhalmozási célú önkormányzati támogatásként* a Polgármesteri Hivatal felújítására 43.889 eFt-ot nyert Önkormányzatunk, melynek terhére megkezdődtek a szükséges előkészítő munkálatok (terv, engedélyek beszerzése stb.). Tényleges kifizetések az első félévben nem történtek.

Az önkormányzat, valamint a civil szervezetek által benyújtott pályázatokról, a projektek megvalósulásáról az alábbi tájékoztatást adom:

|  |  |  |  |
| --- | --- | --- | --- |
| **Pályázó** | **Pályázat tárgya** | **Összeg (eFt)** | **Pályázat megvalósulása** |
| Önkormányzat | Hivatal felújítás | 43.889  | folyamatban, az összeg megérkezett |
| Önkormányzat | napelemek | 27.000 | folyamatban (pályázat benyújtva) |
| Önkormányzat | Vis Maior | 9.000 | folyamatban (előleg megérkezett) |
| Önkormányzat | Egészségnap | 8.000 | részösszeg megérkezett (635 eFt) |
| Piliscsévért Közalapítvány | rendezvény sátor | 2.999 | megvalósult |
| Piliscsévért Közalapítvány | közösségi tér kialakítása |  | folyamatban van |
| Oktatási Társulás (Konzorcium) | eszköz beszerzés, képzés, rendezvény |  | folyamatban van |

## Kiadások

A 2014. évi költségvetés végrehajtása során, féléves szinten, működési kiadásaink a módosított előirányzathoz viszonyítva 56 %-os teljesítést mutatnak. *(I*.*1. számú melléklet*)

Ezen belül a *személyi juttatások* kifizetése 70%-ra, a munkaadót terhelő *járulékok* kifizetése 57%-ra teljesült a módosított előirányzathoz viszonyítva. A *dologi kiadások* a tervezetthez képest 59%-ban realizálódtak. A bér, járulék, dologi kiadások részletesebb, kormányzati funkció (régen szakfeladat) szerinti alakulásáról az I/4. számú melléklet tájékoztat.

 Az önkormányzat által 2014. első félévében kifizetett bér (26.461) és járulék (5.023 eFt) kiadások tartalmazzák a polgármester, a hivatali fizikai alkalmazottak, a közfoglalkoztatottak, a képviselők, valamint a védőnő személyi juttatásait, járulékait. Ebből a közfoglalkoztatottak részére 14.568 eFt bér, illetve 1.969 eFt járulék került kifizetésre.

A dologi kiadások tekintetében, a Köztemető fenntartása (013320) korm. funkció teljesítés adata a Léthé Bt.-nek, a konténer szállításra kifizetett összeget tartalmazza. Az ehhez szükséges előirányzatot a tartalék terhére vezetjük át a második félévben.

A „rendezvények” (016080) korm. funkció teljesítés adata az „Egészségnap” pályázat keretében folyó úszás oktatás, stressz kezelés, egészséges életmóddal kapcsolatos előadások kiadásait tartalmazza. A pályázat utólagos finanszírozású, az elszámolás folyamatban van. Az első félévben 635 eFt értékű kifizetési kérelmünket fogadták be, az összeg meg is érkezett az önkormányzat számlájára. A továbbiakban még kb. 5 millió forint várható.

## *Szociális ellátások*

A szociális ellátások folyósításának alakulásáról az alábbi táblázat tájékoztat:

 Ft

|  |  |  |  |  |
| --- | --- | --- | --- | --- |
| **Jogcím** | **Eredeti előirányzat** | **Módosított előirányzat** | **Teljesítés** | **%** |
| Helyi megállapítású rendkívüli gyermekvédelmi támogatás Gyvt.21 | 0 | 1 830 000 | 519 000 | 28 |
| Betegséggel kapcsolatos (nem társadalombiztosítási) ellátások | 850 000 | 0 | 0 |   |
| Helyi megállapítású ápolási díj (SZoc.tv.43/B) | 0 | 850 000 | 474 361 | 56 |
| Egyéb nem intézményi ellátások | 6 480 000 | 0 | 0 |   |
| Átmenti segély Szoc.tv. 45 | 0 | 2 307 000 | 905 490 | 39 |
| Temetési segély Szoc.tv 46 | 0 | 300 000 | 56 000 | 19 |
| Köztemetés Szoc.tv 48. | 0 | 500 000 | 176 273 | 35 |
| Önkormányzat által saját hatáskörben nyújtott természetbeni ellátás | 0 | 2 050 000 | 748 211 | 36 |
| ***Segélyek*** | ***7 330 000*** | ***7 837 000*** | ***2 879 335*** | **37** |

A segélyek eredeti előirányzata a szociális tűzifa pályázaton nyert 434 eFt-tal, illetve az önkormányzati önerő összegével nőtt. A mintegy 507 eFt-ot a természetbeni ellátásként kiosztott tűzifa beszerzésére fordítottuk.

Helyi megállapítású rendkívüli gyermekvédelmi támogatásként az alábbi összegeket fizettük ki:

Bursa: 179eFt

Ösztöndíj: 180 eFt

Baba utalvány: 100 eFt

Arany János pály.: 60 eFt

**Összesen: 519 eFt**

**A jegyzői hatáskörbe tartozó szociális ellátások (rendszeres szoc. segély, lakásfenntartási támogatás, foglalkoztatást helyettesítő támogatás) folyósításáról a Piliscsévi Közös Önkormányzati Hivatal féléves beszámolója tájékoztat.**

***Közfoglalkoztatás***

A közmunka program keretében 2014-ban is folyamatosan alkalmazunk közfoglalkoztatott dolgozókat. Az első félévben 46 főt foglalkoztattunk, általában 2-4, illetve 6 hónapig. Segítik a munkát a Művelődési Házban, az Idősek Klubjában, az Óvodában, Iskolában is.

A közfoglalkoztatott dolgozók részt vettek a burgonya ültetésben, közterületek rendben tartásában, árkok, átereszek tisztításában, árok elemek betonozásában, ravatalozó burkolásában, a nagy esőzések után a hordalék eltakarításában.

## *Támogatások, átadott pénzeszközök*

Féléves szinten 2.298 eFt-ot fordítottunk a *civil szervezetek támogatására*.

 eFt

|  |  |  |  |  |
| --- | --- | --- | --- | --- |
|   | **eredeti**  | **mód.** | **telj.** | **%** |
| Diákönkormányzat | 50 | 50 |   | 0 |
| Cselgáncs klub | 150 | 150 |   | 0 |
| Vöröskereszt | 100 | 100 |  25 | 25 |
| Piliscsév SE | 1 120 | 1 120 |  950 | 84 |
| Szlovák Baráti kör | 70 | 70 |  70 | 100 |
| Asszonykórus | 400 | 400 |  200 | 50 |
| Pilisi Szlovákok Egyesülete | 70 | 70 |   | 0 |
| Nyugdíjas klub | 320 | 320 |  320 | 100 |
| Pincefalu Egyesület | 250 | 250 |  250 | 100 |
| Piliscsévi Polgárőr Egylet | 500 | 500 |   | 0 |
| Egyéb támogatások  | 280 | 280 |  185 | 66 |
| Pilis-Gerecse Társulás | 30 | 30 |   | 0 |
| Istergranum | 50 | 50 |  48 | 96 |
| Szlovák önkormányzat részére | 300 | 300 |   | 0 |
| Bolgár K. Önkormányzat | 50 | 50 |   | 0 |
| Egyházi kórus | 200 | 200 |  100 | 50 |
| Lövész Egylet | 520 | 520 |  150 | 29 |
| **Civil szervezetek, társulások össz.** | **4 460** | **4 460** | **2 298** | **51** |

A Dorogi Többcélú Kistérségi Társulás által ellátott feladatokhoz az alábbiak szerint járultunk hozzá az első félévben:

• Idősek nappali ellátása: 1.000 eFt

## • Családsegítés, gyerekjólét: 600 eFt

2014. június 30-ig összesen 61.294 eFt-ot adott át az Önkormányzat *intézmény finanszírozásként*, az alábbi bontásban:

 eFt

|  |  |  |  |  |
| --- | --- | --- | --- | --- |
| **Intézmény** | **Eredeti ei.** | **Módosított ei.** | **Teljesítés** | **%** |
| Művelődési Ház |  8 148  |  8 330  |  5 513  |  66  |
| Közös Hivatal |  57 409  |  63 476  |  33 876  |  53  |
| Óvoda |  46 299  |  46 662  |  21 905  |  47  |
| **összesen** |  **111 856**  |  **118 468**  |  **61 294**  |  **52**  |

A Közös Hivatal és az Óvoda finanszírozása a tervezettnek megfelelően alakult, míg a Művelődési Háznak átadott pénz összege meghaladta a tervezett féléves szintet. Ennek oka, hogy az intézményben – pályázatok keretében – folyó szakkörök, foglalkozások kiadásainak pályázati elszámolása szakaszosan történik, ezért előfinanszírozásra van szükség. Amint egy-egy rész elszámolása, kifizetési kérelme elfogadásra kerül és megérkezik a pénz is, azt az intézmény visszautalja az önkormányzatnak.

## *Fejlesztések, felújítások*

Az önkormányzat felhalmozási kiadásainak eredeti előirányzata (1.790 eFt) az alábbi összegekkel emelkedett:

Hivatal felújítás (pályázat) : 43.889 eFt

2013. évi pénzmaradványt terhelő tételek: 8.473 eFt

 *ebből: - Szilvás u. felújítása: 4.767 eFt*

 *- Nefelejcs u. felújítása: 1.200 eFt*

 *- Kesztölci u. felújítása: 720 eFt*

 *- Rendezési terv: 1.517 eFt*

 *- Közfogl.(eszköz vás.): 269 eFt*

**Összesen: 52.362 eFt**

2014. június 30-ig az önkormányzat fejlesztései az alábbiak szerint alakultak:

|  |  |  |  |
| --- | --- | --- | --- |
|   | **Eredeti ei.** | **Mód.ei.** | **Telj.** |
| Klíma beszerelés (orvosi rendelő) |   |   |  757  |
| Tisztítómű  |   |   |  2 610  |
| Hivatal felújítás (pályázat) |   |  43 889  |   |
| rendezési terv |   |  1 517  |  1 334  |
| Szilvás u. |   |  4 767  |  4 767  |
| Nefelejcs u. |   |  1 200  |  1 200  |
| Kesztölci u. |   |  720  |   717 |
| Közfogl. eszköz vás. |   |  269  |  660  |
| pály. önerő (játszótér) |  500  |  500  |   |
| Csabai u. |  1 290  |  1 290  |   |
| **összesen** |  **1 790**  |  **54 152**  |  **12 045**  |

A második félévben kerül átvezetésre a Tisztítómű karbantartásának, felújításának előirányzata, amely az eredeti költségvetésben a dologi kiadásoknál szerepelt. Az orvosi rendelőben beszerelt klíma berendezés előirányzatát az általános tartalékról vezetjük át a következő időszakban.

***Tartalék***

2014. június 30-án az önkormányzat általános tartaléka 11.114 eFt volt.

**II. Piliscsévi Közös Önkormányzati Hivatal**

A 2014. évi költségvetés végrehajtása során, féléves szinten a Közös Hivatal tárgyévi bevételei 53 %-ban, a tárgyévi működési kiadásai pedig 51 %-ban realizálódtak a módosított előirányzathoz viszonyítva.*(II.1. számú melléklet)*

**Bevételek**

2014-ben az állami normatíva teljes egészében fedezi a Hivatal személyi juttatásait, járulékait és dologi kiadásait. Piliscsév - székhely településként – igényli, majd intézmény finanszírozásként átadja az állami támogatást a Közös Hivatalnak. Leányvártól csupán a segélyek kifizetéséhez szükséges önkormányzati önerőt veszi át az intézmény.

A bevételek eredeti előirányzata (62.916 eFt) az alábbi tételek miatt nőtt:

* bérkompenzáció: 188 eFt
* segélyek (Piliscsév): 5.879 eFt
* segélyek (Leányvár): 1.364 eFt
* választási költségek: 1.334 eFt

 **összesen: 8.765 eFt**

**Kiadások**

A **bér és járulék** kiadások előirányzat felhasználásáról részletes adatokat a *II.3. számú melléklet* tartalmaz.

Ezen belül féléves szinten, a *személyi juttatások* kifizetése 47 %-ra, a munkaadót terhelő *járulékok* kifizetése 48 %-ra teljesült a módosított előirányzathoz viszonyítva. Az eredeti előirányzatot a bérkompenzációra kapott összeg (bér: 148 eFt; járulék: 40 eFt), valamint a választási kiadásokra kapott összeg (bér: 842 eFt; járulék: 245 eFt; dologi kiadások: 247 eFt) módosította.

 A **dologi kiadások** kifizetése a tervezettnek megfelelően alakult.

A **szociális ellátások** folyósításának településenkénti alakulásáról számol be:

 **Ft**

|  |  |  |  |
| --- | --- | --- | --- |
|  | **Leányvár** | **Piliscsév** | **összesen** |
| Foglalkoztatást helyettesítő támogatás | 591.850 | 3.539.180 | **4.131.030** |
| Lakásfenntartási támogatás | 964.300 | 810.100 | **1.774.400** |
| Rendszeres szoc. ellátás | 51.300 | 1.527.735 | **1.579.035** |
| **összesen** | **1.607.450** | **5.877.015** | **7.484.465** |

**III. Művelődési Ház**

**Bevételek**

A Művelődési Ház *intézményi működési bevételei* *(582 eFt)* június 30-ig megközelítették az éves tervezett szintet. Ennek oka, hogy közfoglalkoztatottaknak szervezett képzéshez a Művelődési Ház biztosított helyiséget 438 eFt-os bérleti díj fejében.

A TÁMOP-os pályázatok elszámolása folyamatban van, előre láthatólag az ősz folyamán befogadják a kifizetési kérelmeket.

 A Művelődési Ház működéséhez (intézményfinanszírozás formájában) az önkormányzat 5.514 eFt-tal járult hozzá az első félévben. Az eredeti előirányzatot a bérkompenzáció (19 eFt), valamint a közművelődési érdekeltségnövelő támogatás (163 eFt) összege módosította.

**Kiadások**

A 2013. évi költségvetés végrehajtása során, féléves szinten a Művelődési Ház működési kiadásai a módosított előirányzathoz viszonyítva 70%-os teljesítést mutatnak.

Ezen belül a *személyi juttatások* kifizetése 96 %-ra, a munkaadót terhelő *járulékok* kifizetése 117%-ra teljesült a módosított előirányzathoz viszonyítva. A *dologi kiadások* csupán 33%-ban realizálódtak.

A bérek és járulékok teljesítésének magas százaléka a pályázatokkal kapcsolatos megbízási díjak kifizetéséből adódik. A pályázatok elszámolását követően, az igényelt összegekkel az előirányzatot növeljük.

**IV. Piliscsévi „Aranykapu” Egységes Óvoda-bölcsőde**

A 2014. évi költségvetés végrehajtása során, féléves szinten az Óvoda tárgyévi bevételei 47 %-ban, a tárgyévi működési kiadásai pedig 42 %-ban realizálódtak a módosított előirányzathoz viszonyítva.*(IV/1. számú melléklet)*

Az óvoda működéséhez (*intézményfinanszírozás* formájában) az önkormányzat 21.905 eFt-tal járult hozzá az első félévben. Az eredeti előirányzatot a bérkompenzáció (363 eFt) összege módosította.

Az intézmény az első félévben az alábbi *támogatásokat* kapta:

Piliscsévi Szlovák Önkormányzattól: 30 eFt

Piliscsévi Szlovák Önk.(KRESZ pálya ép.): 50 eFt

Kom.-Eszt. Megyei Szlovák Önk.- tól: 180 eFt

**Összesen: 260 eFt**

**Kiadások**

A **bér és járulék** kiadások előirányzat felhasználásáról részletes adatokat a *IV/3. számú melléklet* tartalmaz.

Ezen belül féléves szinten, a *személyi juttatások* kifizetése 44 %-ra, a munkaadót terhelő *járulékok* kifizetése 45 %-ra teljesült a módosított előirányzathoz viszonyítva. Az eredeti előirányzatot a bérkompenzációra kapott összeg (bér: 284 eFt; járulék: 79 eFt) módosította.

A **dologi kiadások** kifizetése csupán 28 %-ban realizálódott. Ennek oka, hogy az intézmény gázfogyasztásának elszámolásában, kiszámlázásában hiba történt a szolgáltató részéről. Kértük ennek rendezését, ezért várhatóan kb. 700 eFt összegű – az első félévet érintő – gázdíj befizetésére lesz szükség.

A beszámolót a Pénzügyi és Településfejlesztési Bizottság megvitatta és elfogadásra javasolja.

Kérem a Tisztelt Képviselő-testületet, hogy megvitatás után, a 2014. évi féléves költségvetési beszámolót elfogadni szíveskedjék.

Piliscsév, 2014. szeptember 10.

 Kosztkáné Rokolya Bernadett sk.

 polgármester